《次姚宪佥原礼韵简明上人古镜六首 其一》
明代·陶宗仪

云栖常自寂，蠖屈岂求伸。翠竹真如理，青山妙色身。

涤除三毒火，清净六根尘。出定寒宵永，明蟾挂碧旻。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。